open-index/open-wikipedia-markdown huggingface dataset:
Analisis berangka

**Analisis berangka** ialah ilmu algoritma yang menggunakan penghampiran berangka (bertentangan dengan manipulasi simbolik) bagi masalah analisis matematik (berbeza dengan matematik diskret).

Antara penulisan matematik yang tertua ialah tablet Babylon yang bertarikh 7289 S.M, yang memberikan penghampiran berangka perenampuluhan \sqrt{2}, iaitu panjang bagi pepenjuru dalam segi empat unit. Pada zaman dahulu, kemampuan mengira sisi segi tiga (dan juga punca kuasa dua) adalah sangat penting, contohnya dalam pertukangan dan pembinaan.

Analisis berangka merupakan kelangsungan dari tradisi tua pengiraan matematik praktikal ini. Walaupun hampir menyerupai penghampiran Babylon,\sqrt{2} analisis berangka zaman moden tidak mencari jawapan yang sebenar, kerana jawapan sebenar adalah mustahil diperolehi dalam praktik. Sebaliknya, sebahagian besar analisis berangka tertumpu kepada penyelesaian terhampir di samping mengekalkan batas ralat yang munasabah.

Aplikasi analisis berangka secara tradisinya adalah dalam bidang kejuruteraan dan sains fizik, namun pada kurun ke-21, ilmu sains hayat dan bahkan bidang seni juga telah menyerap elemen pengiraan saintifik. Persamaan pembezaan biasa muncul dalam pergerakan objek langit (planet, bintang dan galaksi); pengoptimuman berlaku dalam pengurusan portfolio; algebra linear berangka adalah penting untuk analisis data; persamaan pembezaan stokastik dan rantai Markov adalah keperluan utama dalam merangsang sel untuk perubatan dan biologi.

Sebelum kemunculan komputer moden, kaedah berangka sering bergantung pada interpolasi tangan dalam jadual-jadual bercetak yang besar. Sejak pertengahan abad ke-20, komputer mula digunakan untuk mengira fungsi-fungsi yang diperlukan. Walau bagaimanapun, algoritma interpolasi masih digunakan dalam sebahagian perisian untuk menyelesaikan persamaan pembezaan.

## Rujukan
Penghidup tarik

**Penghidup tarik** merujuk kepada kaedah menghidupkan enjin pembakaran dalaman, biasanya enjin kecil, seperti pada mesin rumput, gergaji rantai, kapal terbang ringan serta penjana elektrik mudah alih. Namun demikian, ada di antara mesin-mesin tersebut yang menggunakan penghidup elektrik di beberapa negara. Ia juga digunakan pada beberapa kenderaan kecil seperti go-kart kecil, *pocket bike*, dan ATV kecil.

Penghidup tarik terdiri daripada seutas tali dengan penggenggam pada hujungnya, yang dililit pada gear sala pada bahagian penghujung aci engkol. Apabila penggenggam tali tersebut ditarik, tali tersebut memutar aci engkol untuk menghidupkan enjin. Setelah enjin dihidupkan, roda tenaga terus berputar dan enjin sudah hidup. Jika penggenggam tersebut tidak dilepaskan dengan cermat, ia boleh merosakkan penghidup dengan menyebabkan tali tersangkut atau terbelit dalam mekanismenya.

## Lihat juga
* Penghidup elektrik
Kejatuhan Saigon

**Kejatuhan Saigon** merujuk kepada peristiwa penaklukan bandaraya Saigon, ibu negara Vietnam Selatan oleh Tentera Rakyat Vietnam dan Barisan Pembebasan Kebangsaan pada 30 April, 1975. Peristiwa ini menjadi tanda berakhirnya Perang Vietnam dan bermulanya tempoh peralihan yang membawa kepada penyatuan semula Vietnam di bawah pemerintahan Komunis.

Angkatan Vietnam Utara di bawah Jeneral Kanan Văn Tiến Dũng memulakan serangan terakhir ke atas Saigon, di bawah pimpinan Jeneral Nguyen Van Toan dengan tembakan artileri berat pada 29 April. Menjelang tengah hari berikutnya, tentera Vietnam Utara telah menduduki titik-titik penting dalam bandar tersebut dan menaikkan bendera di Istana presiden Vietnam Selatan. Bandar ini kemudiannya dinamakan semula "Bandaraya Ho Chi Minh", sempena nama pemimpin komunis Ho Chi Minh. Kejatuhan bandar ini didahului dengan pemindahan hampir kesemua rakyat dan anggota tentera Amerika dari Saigon, bersama-sama dengan puluhan ribu rakyat Vietnam Selatan yang mempunyai hubungan dengan rejim selatan. Pemindahan ini mencapai kemuncaknya dalam Operasi Frequent Wind, yang merupakan pemindahan menggunakan helikopter yang terbesar dalam sejarah. Selain penghijrahan pelarian, berakhirnya perang dan penguatkuasaan undang-undang baru oleh parti komunis telah membawa kepada pengurangan populasi penduduk di bandar tersebut. Pada bulan November 1991, misi perniagaan Jepun mula masuk ke Vietnam secara menggalakkan sejak perjanjian damai Kemboja membuka jalan untuk meleraikan sekatan perdagangan yang dipimpin Amerika Syarikat.

## Rujukan

## Pautan Luar
* "Saigon's Finale" - *[[The New York Times]]*.
* "1975: Saigon surrenders" - *[[BBC News]]*.
* Vietnam Babylift web site
* Fall of Saigon Marine Association
* "White Christmas: The Fall of Saigon" - Dirck Halstead, *The Digital Journalist*.
Odonata

**Odonata** ialah order serangga, mengandungi pepatung (Anisoptera) dan pepatung jarum (Zygoptera).

## Rujukan

## Pautan luar

*Anatomy of Odonata 
*Odonata of North America - diagnostic photographs and information
*Dragonflies and Damselflies (Odonata) of the United States - from U.S. Geological Survey (USGS). State-by-state listing of species with distribution maps, images and other information.
*Worldwide Dragonfly Association 
*Dragonflies and damselflies at the Odonata Information Network]
*Maps, photographs and diagnostic information pertaining to dragonflies and damselflies
* dragonflies and damselflies on the UF / IFAS Featured Creatures Web site
* Odonata of Ottawa Canada
* World Odonata List

### Galeri foto

*Dragonflies and Damselflies
* Photos of odonates from Asia , Africa  and America
*Photos of odonates from Russia
Anisoptera

**Anisoptera** boleh merujuk kepada:
* Anisoptera (tumbuhan), nama genus pokok mersawa
* Anisoptera (serangga), nama suborder pepatung
Aji-aji

**Ikan Aji-aji** (bahasa Inggeris:*amberjack*) adalah sejenis ikan laut dalam genus *Seriola*.  Sembilan spesies telah dikenalpasti, walaupun dahulunya dipecahkan lebih banyak.  Terdapat juga bebarapa spesies sekarang ini diletakkan dalam beberapa genus lain Carangidae yang dahulunya dikelaskan dalam *Seriola*.

## Spesies
 
* *[[Seriola carpenteri]]* Mather, 1971 *Guinean amberjack*
* *[[Ikan Aji-Aji Jalur Kuning|Ikan Aji-Aji Jalur Kuning ("Seriola dumerili")]]* (Risso, 1810) *Greater amberjack*
* *[[Seriola fasciata]]* (Bloch, 1793) *Lesser amberjack*
* *[[Seriola hippos]]* Günther, 1876 *Samson fish*
* *[[Seriola lalandi]]* Valenciennes, 1833 *Yellowtail amberjack*
* *[[Seriola peruana]]* Steindachner, 1881 *Fortune jack*
* *[[Seriola quinqueradiata]]* Temminck & Schlegel, 1845 *Japanese amberjack*
* *[[Ikan Aji-Aji Kuning|Ikan Aji-Aji Kuning ("Seriola rivoliana")]]* Valenciennes, 1833* Almaco jack*, *Hawaiian yellowtail*, *kampachi*
* *[[Seriola zonata]]* (Mitchill, 1815) *Banded rudderfish*
* Ikan Aji-aji **Seriolina nigrofasciata**

## Rujukan
Encyclopaedia of Islam

**''Encyclopaedia of Islam'' (''EI'')** (Ensiklopedia Islam) ialah sebuah ensiklopedia displin akademik pengajian Islam. Ia mempunyai rencana mengenai Muslim unggul setiap zaman dan tempat, mengenai suku kaum dan wangsa, mengenai kraf dan sains, mengenai politik dan institusi keagamaan, mengenai geografi, etnografi, flora dan fauna pelbagai negara,Bangsa dan Agama mengenai sejarah, topografi dan monumen bandar utama. Dalam bidang geografi dan sejarah ia meliputi empayar Arab-Islam lama, negara Islam di Iran, Asia Tengah, sub-benua India dan Indonesia, Empayar Uthmaniyah dan semua negara Islam lain.

Ia adalah ensiklopedia *mengenai* dunia Islam, bukan ensiklopedia Muslim atau Islam. Topiknya kebanyakannya berkenaan zaman pra-moden, bagaimanapun ada juga yang kontemporari.

## Lihat juga
* *[[Encyclopaedia of the Qur'an]]*
Pepatung jarum

**Pepatung jarum** atau **belalang jarum** ialah serangga suborder **Zygoptera** dalam order Odonata. Pepatung jarum menyerupai pepatung, tapi dewasanya dapat dibezakan dengan sayap bagi kebanyakan pepatung jarum dilipat dan selari dengan badan apabila berehat.  Selain itu, sayap belakang pepatung jarum adalah sama dengan sayap depannya, manakala sayap belakang pepatung melebar ke bawah. Pepatung jarum juga biasanya lebih kecil dan penerbang yang lemah berbanding dengan pepatung, serta mata pepatung jarum adalah terpisah.

## Pautan luar
*
*
*American Rubyspot Damselfly ''Hetaerina americana'' diagnostic photos and information
*Familiar Bluet Damselfly ''Enallagma civile''
*Emerald Spreadwing Damselfly ''Lestes dryas''
*Stream Bluet Damselfly ''Enallagma exsulans''
*Northern Bluet ''Enallagma cyathigerum''
*''Blue-Tailed Damsel, Asian species.''
*''Damselfly, Amberly, Wests Sussex, UK''
* dragonflies and damselflies on the UF / IFAS Featured Creatures Web site
*Stock photos of Damselflys 
*''How Do Damselflies Mate?''
Margarita Armstrong-Jones

**Margarita Elizabeth Rose Alleyne Armstrong-Jones** (lahir 14 May 2002) adalah anak perempuan tunggal kepada Viscount Linley dan Viscountess Linley. Beliau telah dilahirkan tiga bulan selepas kematian nendanya, Puteri Margaret, Countess dari Snowdon dan sebulan setengah selepas kematian moyangnya Permaisuri Elizabeth, Bonda Permaisuri. Beliau ada;ah cucunda tunggal Puteri Margaret dan Earl dari Snowdon. Beliau digelar **The Hon. Margarita Armstrong-Jones**; bagaimanapun, apabila ayahandanya menjadi Earl dari Snowdon yang kedua, beliau akan dikenali sebagai Lady Margarita Armstrong-Jones.

Beliau adalah di dalam barisan takhta British. Beliau dinamakan bersempena nenda sebelah bapa, mendiang Puteri Margaret, Countess dari Snowdon, dan moyangnya Permaisuri Elizabeth,   Bonda Permaisuri dan moyang saudara, Elizabeth II. Rose adalah, merujuk kepada ayahandanya di dalam satu wawancara dengan Majesty Magazine, yang dipiih oleh kakandanya Charles. Alleyne adalah salah satu daripada nama pertengahan bondanya.

Pada bulan September 2006, merujuk kepada 25 Disember 2006 artikel di dalam *[[Daily Telegraph]],* "Margarita telah diambil gambarnya sedang duduk di atas rak beg pakaian basikal ayahandanya di dalam kesesaka lalu lintas." Gambar berkenaan memprovokasi rungutan-rungutan daripada penyokong-penyokong keselamatan lalu lintas. Artikel itu juga  mengisytiharkan bahawa budak perempuan berambut perang muda berusia empat tahun yang aktif adalah "bintang pertunjukan" apabila beliau telah menghadiri perkhidmatan Krismas dengan keluarga diraja di Gereja St. Mary Magdalene berdekatan dengan Sandringham House, estet Norfolk kepunyaan Permaisuri. Margarita telah berjalan di antara Peter Phillips dan Prince William, dua pupunya, memegang tangan mereka. Dua lelaki telah menghayun beliau tinggi di udara semasa berjalan kaki ke gereja apabila beliau merayu, "Lagi, lagi, lagi!" Kemudian, beliau dilihat "sangat kasih" kepada William apabila putera berkenaan menjelaskan kepadanya bagaimana menghulurkan bunga-bunga kepada kanak-kanak yang berkumpul untuk mendapatkan sepintas lalu keluarga diraja di luar gereja. Kanak-kanak perempuan itu bertindak sebagai budak bunga Permaisuri. Artikel itu menyatakan bahawa Margarita "memaparkan semua kualiti bintang mendiang nendanya, Puteri Margaret."
Pada 14 Februari 2011 telah diumumkan bahawa Margarita akan menjadi pengapit pengantin di perkahwinan would be a bridesmaid at the wedding of HRH Putera William dari Wales, dua pupunya, dan Cik Catherine Middleton, satu tugas beliau kendalikan pada 29 April 2011 di Westminster Abbey.
## Keturunan



## Notakaki

## Rujukan
*Caroline Davies, "Margarita Swings in To Steal Sandringham Show," a 25 December 2006 ''Telegraph''
*An Online Gotha, a genealogy of the royal family of Great Britain.
Klac emparan

**Klac emparan** ialah sejenis klac automatik yang menggunakan daya emparan bagi menghubungkan dua aci yang bersambungan. Ia sering digunakan pada motosikal kapcai, skuter, mesin rumput, go-kart, pocket bike dan gergaji rantai.

Fungsi utama klac emparan ialah untuk mengelakkan enjin daripada mati semasa kenderaan berhenti ataupun semasa hendak mula bergerak dari gear rendah, serta memutuskan hubungan kuasa ke sistem transmisi untuk membolehkan enjin dihidupkan. Di samping klac emparan, motosikal kapcai turut mempunyai klac berbilang plat yang dikendalikan oleh tuas gear untuk penukaran gear yang lancar.

Klac emparan terdiri daripada beberapa buah pemberat berspring dengan plat geseran yang disambungkan ke enjin, serta mangkuk luaran yang disambungkan kepada sistem transmisi serta sistem pacuan luaran. Pada kelajuan melahu, daya emparan yang dihasilkan tidak mencukupi untuk mengatasi daya spring, maka klac tidak bersambung dengan pacuan luaran. Semasa kelajuan enjin semakin meningkat, daya emparan yang dihasilkan pada pemberat juga semakin meningkat sehingga mampu mengatasi daya spring dan seterusnya melekap pada mangkuk luaran, membolehkan kuasa dari enjin disambungkan keluar. Apabila kelajuan enjin dikurangkan, daya emparan pada pemberat juga akan berkurangan, dan apabila kelajuan enjin turun ke kelajuan melahu, daya emparan menjadi semakin lemah sehingga membolehkan spring menarik kembali pemberat ke kedudukan asal, memutuskan hubungan kuasa.

Thomas Fogarty dinamakan sebagai pencipta klac emparan pada tahun 1940an, hanya tiga bulan selepas seorang warga Kanada bernama Andrew Wilson melukis reka bentuk pertama yang dikenal pasti. Dikatakan juga kereta pernah dipasang klac emparan seawal tahun 1936.

## Lihat juga
* Klac

## Rujukan
Telur mata lembu

**Telur mata kerbau** (jawi:    تلور مات کرباو ) dipercayai merupakan kata khas untuk telur goreng yang diadaptasi daripada terjemahan bahasa Perancis (oeufs de buffle). Juga di Nusantara disebut "Telur mata kerbau" (Sumatera & Negeri Sembilan), "Telur mata sapi" (bahasa Indonesia). Telur mata lembu ialah hidangan telur (biasanya telur ayam) yang digoreng dengan minyak masak panas tanpa diaduk terlebih dahulu. Di Indonesia ia lebih dikenali sebagai *telur ceplok*.

## Ciri-ciri penggorengan
Di Amerika Utara, telur mata lembu memiliki beberapa etika menggoreng berdasarkan paras kematangan kuning telur sewaktu dihidangkan. Pelanggan restoran/premis makanan yang belum terbiasa mungkin bingung menjawab pertanyaan yang diajukan pelayan restoran, "*How would you like your eggs?*" (bagaimana anda menginginkan telur dimasak?)
* *Over hard* (Terlalu keras) atau *hard* (Keras) — telur digoreng bolak-balik sampai kuning telur menjadi matang.
* *Over medium* (Terlalu biasa) — telur digoreng bolak-balik sampai kuning telur tidak bergoyang-goyang lagi tapi masih setengah matang.
* *Over easy* (Terlalu mudah) atau disebut juga *runny* (cair) — telur dipecahkan di atas penggorengan dan dibalik sekali, tapi kuning telur masih setengah matang. Telur mata lembu seperti ini sering disebut *sunny side down.* Penduduk Maryland dan orang Pennsylvania Dutch menyebutnya sebagai *dippy eggs* atau *dip eggs*, sedangkan orang barat daya Pennsylvania menyebutnya sebagai *treasure eggs*.
* *Sunny side up* (Bahagian atas yang cerah) — telur digoreng tanpa dibalik, kuning telur masih encer di dalam. Seringkali minyak ditambahkan ke bahagian kuning telur agar tidak terlalu mentah, dikenali juga sebagai *eggs up*.
* *Fried* (Goreng) — telur digoreng bolak-balik sampai kedua sisi, kuning telur dipecahkan dan digoreng sampai kuning telur matang.
Melenggang perut

Adat melenggang perut kebanyakannya lebih difahami masyarakat Melayu di selatan semenanjung manakala di sebelah utara semenanjung lebih dikenali dengan panggilan kirim perut. Adat ini ialah suatu adat yang dijalankan ke atas seorang isteri yang telah genap tujuh bulan hamil dan ia bertujuan untuk meletakkan kedudukan bayi di dalam perut di tempat yang sepatutnya, iaitu bahagian kepala di pintu rahim. Ini penting bagi memudahkan si ibu bersalin dan bayi tidak kelemasan di dalam perut. Maka pada masa itu, bidan akan dipanggil untuk memeriksa dan menentukan isteri yang hamil itu betul-betul telah genap tujuh bulan hamil atau belum cukup bulan lagi. Jika didapati sudah genap tujuh bulan isteri itu hamil, maka mulailah bidan itu diupah untuk melangsungkan adat melenggang perut ini. Kelengkapan yang mustahak perlu disiapkan untuk menjalankan adat ini. Antara kelengkapan tersebut disediakan adalah seperti berikut: 

•  Tujuh helai kain yang berlainan warna. 

•  Satu gantang beras. 

•  Sebiji buah kelapa. 

•  Beberapa urat benang. 

•  Satu batang damar. 

•  Sedikit minyak kelapa atau minyak urut. 

•  Beberapa batang lilin. 

•  Satu tepak sirih, yang lengkap dengan isinya. 

•  Pengeras wang sebanyak lima suku ($1.25) di dalam tepak itu. 

Setelah semua barang tersebut disediakan, tok bidan akan menjalankan adat melenggang perut seperti berikut: 

Mula-mula tok bidan membentangkan ketujuh-tujuh helai kain berwarna itu secara melintang sehelai demi sehelai. Ibu yang hamil itu akan dibaringkan di atas lapisan-lapisan kain tersebut. Kemudian, perut ibu itu akan diurut dengan minyak kelapa atau minyak urut secara perlahan-lahan. 

Selepas itu, kelapa yang sudah dikupas tersebut akan diguling-gulingkan secara perlahan-lahan di atas perut ibu itu ke atas dan ke bawah sebanyak tujuh kali dan pada kali yang ketujuh itu, kelapa itu akan dilepas serta dibiarkan jatuh bergolek daripada perut ibu itu sambil diperhatikan oleh tok bidan itu. Tok bidan akan memerhatikan bagaimana kedudukan muka atau mata kelapa itu setelah berhenti bergolek. Jika mata kelapa itu menghala ke atas, ibu itu akan beroleh anak lelaki, dan jika ia menghala ke bawah, anak perempuan akan dilahirkan. 

Setelah itu, sebelah tangan tok bidan akan memegang satu hujung kain lapisan atas sekali dan dengan tangannya yang sebelah lagi, dipegangnya hujung yang satu lagi. Kemudian kain itu diangkatnya sedikit sambil dilenggang-lenggangkan badan ibu itu. Dari sinilah terbitnya panggilan Lenggang Perut itu. Selepas itu, kain itu ditarik keluar daripada bawah badan ibu tersebut. Perbuatan ini akan dilakukan sehingga habis ketujuh-tujuh helai kain itu dikeluarkan dari bawah pinggang ibu tersebut. Kain yang di bawah sekali akan diberikan kepada tok bidan bersama-sama dengan kelapa, beras, damar, sirih pinang beserta dengan wang pengeras lima suku di dalam tepak sirih itu. 

Biasanya, pada hari melenggang perut akan diadakan kenduri kecil-kecilan yang akan dihadiri oleh orang tua-tua dan kaum keluarga yang rapat. Pada masa kenduri itu berlangsung, si ibu yang akan melenggang perut itu akan dipakaikan dengan pakaian yang baru dan cantik.
Universiti St Andrews

**Universiti St Andrews**, secara tak rasmi dirujuk sebagai **St Andrews**, adalah universiti tertua di Scotland, dan ketiga tertua di United Kingdom dan Dunia berbahasa Inggeris selepas Oxford dan Cambridge. Universiti ini terletak di bandar is St Andrews, Fife, di sebelah pantai timur Scotland. Ia diasaskan di antara tahun 1410 dan 1413, apabila satu Papal Bull telah dikeluarkan oleh Avignon Antipope Benedict XIII. Di dalam pasca sejarah Universiti St Andrews disingkatkan sebagai St And (daripada bahasa Latin Sancti Andreae).

## Lihat juga

* Cancelor Universiti St Andrews
* Rektor Universiti St Andrews
* Universiti-universiti lama Scotland
* Baju akademi Universiti St Andrews
* Academik Universiti St Andrews

## Rujukan

## Sumber
*University of St Andrews – Facts and Figures 
*http://browse.guardian.co.uk/education?SearchBySubject=true&Subject=University+ranking&Institution=St+Andrews&Go=Go
*R.G. Cant *The University of St Andrews, A Short History* (Oliver and Boyd Ltd. 1946)

## Pautan

* Laman Universiti  St Andrews
* Laman Persatuan Pelajar Universiti St Andrews
Baharu-baharu

**Baharu-baharu** (bahasa Inggeris:*sicklefish*) adalah sejenis ikan laut dalam genus ***Drepane***, satu-satunya genus dalam famili **Drepaneidae**. Baharu-baharu dijumpai di Lautan Hindi dan barat lautan Pasifik, serta di timur Atlantik berdekatan Afrika.

## Spesies
* Baharu-baharu Afrika, *[[Drepane africana]]* Osório, 1892.
* *Concertina fish*, *[[Drepane longimana]]* (Bloch & Schneider, 1801).
* Baharu-baharu, *[[Drepane punctata]]* Linnaeus, 1758.

### Nota taksonomi
Terdapat tiga spesies dikenalpasti, namun perbezaan antara *D. longimana* dan *D. punctata* adalah berdasarkan warna, bukannya morfologi, jadi kedua-duanya mungkin sinonim.

## Rujukan
*
Wan Jamak Wan Hassan

Wan **Jamak bin** Wan **Hassan** (lahir 22 November 1957) merupakan seorang bekas pemain bola sepak dari Malaysia yang kini berkhidmat sebagai ketua jurulatih bagi pasukan bola sepak PKNS FC yang bermain dalam Liga Super Malaysia. Beliau pernah menjadi ketua jurulatih bagi pasukan Kedah, Negeri Sembilan, Johor, TM Melaka FC dan juga pasukan bola sepak kebangsaan Malaysia.

## Anugerah dan Pingat
Beliau penerima pingat Ahli Setia Negeri Sembilan (ANS).
## Pencapaian
### Negeri Sembilan
*Piala FA Malaysia
:*Juara(1): 2010
*Piala Malaysia
:* Juara(1): 2009
:* Naib juara(1): 2010

### Malaysia
*Piala Tiger
:* Naib juara(1): 1996

## Rujukan


## Pautan luar
* Wan Jamak Wan Hassan Soccerway Profile
Letusan puting beliung 25-28 April 2011

Dari 25 - 28 April, 2011, letusan puting beliung ganas telah melanda Selatan, Barat Tengah, dan Timur Amerika Syarikat, menyebabkan kemusnahan yang dahsyat terutamanya di negeri Alabama. Letusan ini menghasilkan siri puting beliung di Alabama, Arkansas, Georgia, Mississippi, Carolina Utara,Tennessee, dan Virginia, serta menjejaskan beberapa kawasan di selatan dan timur Amerika Syarikat dengan puting-puting beliung disahkan di Texas hingga ke Bandaraya New York. Puting-puting beliung pemusnah yang tersebar di merata kawasan berlaku pada setiap hari letusan.

Jumlah kematian yang direkodkan sehingga awal pagi 30 April, 2011 adalah sekurang-kurangnya 339 orang. Bagaimanapun, jumlah sebenar tidak diketahui kerana usaha pemulihan masih berjalan, dan oleh itu, sumber berlainan memberikan jumlah yang berbeza. Selain itu, ratusan orang masih lagi hilang, walaupun pihak berkuasa menyatakan yang jumlah ini mungkin termasuk duplikasi dan juga mangsa yang sudah ditemui tetapi tidak dimaklumkan kepada pihak berkuasa. Semua kematian kecuali 5 berlaku pada 27 April, walaupun masih tidak jelas samada kematian dari hari lain dimasukkan dalam jumlah kematian. 249 kematian dilaporkan di Alabama sahaja dan telah disahkan oleh agensi pengurusan darurat negeri pada pagi 30 April. 27 April merupakan hari puting beliung paling dahsyat di Amerika Syarikat sejak letusan "Tiga negeri" yang berlaku pada 1925,  yang menyebabkan puting beliung tiga negeri yang terkenal itu. Ia telah diklasifikasikan oleh sesetengah pihak sebagai letusan puting beliung kedua paling dahsyat dalam sejarah Amerika Syarikat, walaupun Letusan puting beliung Tupelo–Gainesville 1936 mencatatkan kematian lebih tinggi iaitu sekurang-kurangnya 436 kematian yang dilaporkan. 

Lebih dari 425 puting beliung telah dilaporkan dalam masa empat hari, termasuk 259 di 16 negeri pada 27 April.

## Pasca bencana
Gabenor Alabama Robert J. Bentley mengisytiharkan perintah darurat di negeri Alabama, akibat dari kemusnahan disebabkan ribut petir yang berlaku pada 27 April, disusuli dengan letusan puting beliung pada hari yang sama. Selain itu, darurat juga diisytiharkan di Arkansas, Kentucky, Mississippi, Missouri, Tennessee dan Oklahoma, akibat dari banjir dan puting beliung. Berikutan letusan puting beliung pada petang 27 April, Presiden Barack Obama memperkenankan pengisytiharan darurat persekutuan bagi negeri Alabama, membolehkan bantuan persekutuan disalurkan, termasuk aset-aset mencari dan menyelamat untuk kawasan yang terjejas.

Lebih dari 2,000 askar Pengawal Kebangsaan dikerahkan ke Alabama, untuk membantu usaha membantu dan menyelamat. Presiden Obama melawat kawasan terjejas di Alabama pada 29 April. Pada hari yang sama, Obama meluluskan pengisytiharan bencana persekutuan bagi tujuh kaunti di Mississippi.

## Rujukan
Hamba Tuhan

**Hamba Tuhan** adalah sebuah pangkat yang diberikan pada individu-individu oleh berlainan agama, tetapi pada umumnya frasa ini digunakan untuk menjelaskan seseorang yang dipercayai warak dalam tradisi kepercayaannya. Dalam Gereja Katolik, ia melantikkan seorang diberikan siasatan oleh Gereja untuk kemungkinan diakui sebagai seorang santo. Dalam Gereja Orthodoks Timur, istilah ini digunakan untuk merujuk kepada mana-mana penganut Kristian Ortodoks Timur.  

Nama Arab Abdullah عبد الله, nama Ibrani Obadiah עובדיה dan nama Jerman Gottschalk secara harfiah "hamba Tuhan".

## Rujukan
Kematian Osama bin Laden

**[[Osama bin Laden]]** dilaporkan meninggal dunia sekitar jam 1 tengah hari 2 Mei 2011 (waktu Pakistan) selepas ditembak oleh Tentera AS di kepala dan dada dalam satu operasi serbuan selama 40 minit di Abbottabad, Pakistan. Presiden AS, Barack Obama, telah mengumumkan bahawa Osama telah dibunuh oleh sebuah pasukan operasi khas. 

Operasi yang mendapat kelulusan Presiden Obama ini dilakukan oleh pasukan khas yang terdiri daripada pasukan SEALs Tentera Laut Amerika Syarikat dengan kerjasama Agensi Perisikan Pusat (CIA). Operasi ini diberi nama Operasi Serampang Neptun (Operation Neptune's Spear) dan dilancarkan oleh pasukan khas ini yang dibawa dari sempadan Afghanistan. Serbuan dibuat ke atas rumah persembunyian Osama di Pekan Bilal, Abbottabad, Pakistan. Pasukan operasi khas AS telah mengambil mayat Osama ke Afghanistan untuk dikenalpasti sebelum mengebumikannya di laut dalam masa 24 jam dia meninggal dunia.

## Rujukan

## Pautan luar

* Abbottabad 3D Ben laden's house
*Transcript and video of Obama's speech - White House
Negeri Timur-Laut (Nigeria)

**Negeri Timur-Laut** adalah suatu bekas pembahagian pentadbiran negeri-negeri Nigeria. Ia telah dibentuk pada 27 Mei 1967 daripada beberapa bahagian Wilayah Utara. Ibu negeri bagi negeri timur-laut adalah Maiduguri.

Pada 3 Februari 1976 ia telah dipecahkan ke dalam tiga negeri yang lebih kecil - Bauchi, Borno, dan Gongola. Negeri Gombe kemudiannya dikeluarkan dari Baichi, Negeri Yobe dari Borno dan Gongola dimasukkan ke dalam Negeri Taraba dan Negeri Adamawa.

## Gabenor-gabenor negeri Timur-Laut
*Musa Usman (28 Mei 1967 – July 1975)
*Muhammadu Buhari (Julai 1975 – Februari 1976)
Piagam diraja

**Piagam Diraja** ialah dokumen rasmi yang dikeluarkan oleh seorang Raja sebagai surat paten, memberikan hak atau kuasa kepada seseorang individu atau satu badan korporat. Ia masih digunakan sehingga hari ini untuk membentuk organisasi penting seperti bandaraya atau universiti. Piagam perlu dibezakan dengan waran dan surat perlantikan, kerana ia mempunyai kesan yang kekal. Biasanya piagam diraja akan dihasilkan dalam bentuk seni khat yang berkualiti tinggi.

Piagam telah digunakan sejak zaman Pertengahan di Eropah untuk membentuk bandaraya (penempatan dengan hak dan keistimewaan perundangan yang diakui). Tarikh piagam ini diberikan akan dianggap sebagai tarikh rasmi bandaraya tersebut "diasaskan", tanpa mengira tarikh sebenar penempatan mula dibuka .

Pada suatu ketika, piagam diraja merupakan satu-satunya cara pertubuhan yang diperbadankan dapat dibentuk, namun kini ia digantikan dengan cara lain (seperti pendaftaran syarikat berhad).

Antara kumpulan yang dibentuk oleh piagam diraja ialah Syarikat Hindia Timur Inggeris, Syarikat Hudons' Bay, Syarikat Peninsular and Oriental Steam Navigation (P&O), Syarikat British South Africa, dan beberapa bekas koloni British di tanah besar Amerika Utara.

## Pautan luar
* Privy Council website
* Royal Charter of the BBC
* Royal Charter of the Australian Academy of the Humanities 
* Charter of the University of Birmingham
* Royal Charter of Rhode Island (1663)
Fizik matematik

**Fizik matematik** ialah satu disiplin saintifik yang membangunkan kaedah matematik untuk aplikasi ke dalam masalah-masalah fizik. Tiada kesepakatan sebenar tentang bidang apa yang menjadi sebahagian dari fizik matematik. Definisi tipikal diberikan oleh Jurnal Fizik Matematik ialah: "Aplikasi matematik ke dalam masalah-masalah fizik dan pembangunan kaedah matematik yang sesuai untuk aplikasi tersebut serta formulasi teori-teori fizikal." 

Definisi ini bagaimanapun tidak merangkumi situasi di mana keputusan-keputusan dari fizik digunakan pula ke dalam fakta-fakta matematik abstrak untuk membuktikan yang di dalamnya sendiri tidak berkaitan dengan fizik. Sejak dua puluh tahun lalu, fenomena ini menjadi semakin penting disebabkan perkembangan dalam kajian teori rentetan, yang meliputi kajian bidang-bidang baru dalam matematik. Eric Zaslow mencanangkan istilah "fizimatik" () untuk menerangkan perkembangan ini , walaupun ia mungkin hanya dilihat sebagai sebahagian dari fizik matematik juga.

Antara bidang kajian utama dalam fizik matematik ialah: analisis fungsi, fizik kuantum, geometri, kerelatifan am, kombinatorik, teori kebarangkalian dan fizik statistik. Dalam perkembangan terbaru, berlaku pertembungan di antara teori rentetan dengan cabang-cabang utama matematik seperti geometri Algebra, topologi dan geometri kompleks. 

## Rujukan

## Pautan luar

*  Communications in Mathematical Physics 
*  Journal of Mathematical Physics 
*  Mathematical Physics Electronic Journal 
*  International Association of Mathematical Physics
*  Erwin Schrödinger International Institute for Mathematical Physics 
*  ''Linear Mathematical Physics Equations: Exact Solutions'' - from EqWorld 
*  ''Mathematical Physics Equations: Index'' - from EqWorld
*  ''Nonlinear Mathematical Physics Equations: Exact Solutions'' - from EqWorld
*  ''Nonlinear Mathematical Physics Equations: Methods'' - from EqWorld
Teori Lie

**Teori Lie** (disebut "Lee") ialah satu bidang matematik yang dibangunkan oleh Sophus Lie. Dalam kajian awal Lie, ideanya adalah untuk membina satu teori *kumpulan selanjar* (), bagi melengkapi teori kumpulan diskret yang telah dibangunkan dalam teori bentuk modular, oleh Felix Klein dan Henri Poincaré. Aplikasi awal yang ada dalam fikiran Lie ialah dalam teori persamaan pembezaan. Pada model teori Galois dan persamaan polinomial, konsepsi yang memacunya ialah satu teori yang mampu menyatukan, dengan pengkajian simetri, keseluruhan bidang persamaan pembezaan biasa.

Bagaimanapun, harapan yang Teori Lie akan menyatukan keseluruhan cabang persamaan pembezaan biasa tidak tercapai. Kaedah simetri untuk ODEs terus dikaji, namun ia tidak mendominasi subjek tersebut. Terdapat teori Galois pembezaan, tetapi ia dibangunkan oleh orang lain, seperti Picard dan Vessiot, dan ia memberikan satu teori untuk kuadratur, kamiran tak tentu yang diperlukan untuk mengungkapkan penyelesaian.

Untuk jangka masa panjang, aplikasi langsung simetri selanjar ke dalam persoalan geometri bukanlah faktor utama yang menjadikan teori Lie sebagai bab utama dalam matematik kontemporari. Tetapi kerana terdapat teori struktur yang baik bagi kumpulan Lie dan perwakilannya yang telah menjadikannya bahagian utama dalam algebra abstrak. Beberapa aplikasi dalam bidang utama telah ditemui, contohnya dalam perwakilan automorf dan dalam fizik matematik.

## Rujukan
* Thomas Hawkins (2000) *Emergence of the Theory of Lie Groups: an essay in the history of mathematics, 1869 — 1926*, Springer ISBN 0387989633 .
* David H. Sattinger & O.L. Weaver (1986) *Lie groups and algebras with applications to physics, geometry, and mechanics* Springer-Verlag ISBN 3540962409 .
* John Stillwell (2008) *Naive Lie Theory*, Springer ISBN 0387982892.
Rostam Afendi bin Abdul Rashid

**Rio** juga dikenali sebagai **Rio Rashid** ialah seorang kartunis Malaysia. Rio atau nama sebenarnya **Rostam Afendi Abdul Rashid** dilahirkan di Pasir Mas, Kelantan pada 30 September 1975.

Rio memulakan langkah di dalam bidang kartun dan komik sejak dari zaman bangku sekolah. Karya pertamanya tersiar di dalam majalah Gelihati dalam tahun 1990. Rio ketika itu masih menuntut di dalam tingkatan 3.

Sejak karya pertamanya tersiar, Rio terus aktif melukis kartun dan komik sehingga kini. Ratusan karyanya telah tersiar di dalam pelbagai majalah seperti Gelihati, Gila-Gila, Gelagat, Ujang, Apo? dan G3.

Selain komik, Rio juga terlibat dalam bidang animasi, grafik, multimedia dan penulisan kreatif.

## Pautan luar
* Blog Rio
* Laman Web Animango Studio
Abbottabad

**Abbottabad** (; disebut ) merupakan bandar dan ibu negeri Daerah Abbottabad di wilayah Khyber Pakhtunkhwa, Pakistan. Bandar ini terletak dalam Lembah Orash pada ketinggian  yang terletak  dari Islamabad dan ditubuhkan pada pertengahan abad ke-19 oleh Mejar James Abbott.

Abbottabad berfungsi sebagai pusat pelancongan untuk rantau Hazara dan pintu masuk ke kawasan peranginan bukit yang popular. Bandar ini juga merupakan pusat pentadbiran dan logistik yang ketara, serta menempatkan beberapa kemudahan ketenteraan dan institusi pendidikan utama, termasuk Akademi Tentera Pakistan di Kakul dan Kolej Perubatan Ayub.

Pada 2 Mei 2011, Abbottabad menarik perhatian dunia apabila pemimpin al-Qaeda, Osama bin Laden, terbunuh di sini dalam satu serbuan oleh pasukan khas Amerika Syarikat.

## Lihat juga
* James Abbott (pegawai tentera British) 
* Akademi Tentera Pakistan 
* Kolej Perubatan Ayub 

## Rujukan

## Pautan luar
* Laman web rasmi daerah
Kumbang harimau

**Kumbang harimau** ialah kumpulan besar kumbang yang dikenali dengan tabiat pemangsa dan kelajuan lariannya. Spesies kumbang harimau paling laju dapat berlari pada kelajuan 9&nbsp;km/j (5.6&nbsp;bpj), iaitu, berbanding dengan panjang badannya, ialah kira-kira 22 kali kelajuan bekas pelari pecut Olimpik, Michael Johnson.

Banyak genus telah dikenal pasti oleh ahli entomologi Jerman Walther Horn. Genus kumbang harimau termasuklah:
* *[[Ambalia]]* Jeannel, 1946
* *[[Amblycheila]]* Say, 1829
* *[[Aniara (genus)|Aniara]]* Hope, 1838
* *[[Abroscelis]]* Hope, 1838
* *[[Callytron]]* 
* *[[Calomera]]* 
* *[[Cicindela]]* Linné, 1758
* *[[Cephalota]]* Dokhtouroff, 1883
* *[[Cenothyla]]* 
* *[[Chaetodera]]* 
* *[[Chiloxia]]* Guerin
* *[[Chilonycha]]* 
* *[[Collyris]]* 
* *[[Cosmodela]]* 
* *[[Ctenostoma]]* Klug
* *[[Cylindera]]* Westwood, 1831
* *[[Doromica]]* 
* *[[Eucallia]]* 
* *[[Habrodera]]* 
* *[[Heptodonta]]* 
* *[[Hipparidium]]* 
* *[[Homodela]]* Rivalier, 1950
* *[[Hypaetha]]* LeConte, 1860
* *[[Iresia]]* Dejean
* *[[Lophyridia]]* 
* *[[Lophyra]]* 
* *[[Manticora (genus)|Manticora]]* Fabricius, 1781
* *[[Megacephala]]* Latreille, 1802
* *[[Myriochile]]* Motschulsky, 1858
* *[[Naviauxella]]* 
* *[[Neocollyris]]* 
* *[[Odontochila]]* Castelnau
* *[[Omus]]* Eschscholtz, 1829
* *[[Oxychila]]* Dejean
* *[[Oxygonia]]* Mannerheim
* *[[Pentacomia]]* 
* *[[Phaeoxantha]]* Chaudoir
* *[[Physodeutera]]* Lacordaire
* *[[Picnochila]]* 
* *[[Platychila]]* 
* *[[Pogonostoma]]* 
* *[[Pometon]]* 
* *[[Pronyssa]]* 
* *[[Pronyssiformia]]* 
* *[[Prothymia]]* 
* *[[Prothymidia]]* 
* *[[Pseudoxychila]]* Guerin
* *[[Ropaloteres]]*Guerin-Meneville, 1849
* *[[Tetracha]]* Hope, 1838
* *[[Therates]]* 
* *[[Tricondyla]]* 
Kebanyakan genus hasil daripada pemisahan genus besar *[[Cicindela]]*.

## Rujukan

## Pautan luar

*Cicindela Online 
* http://homepage3.nifty.com/trechinae/cicinw.htm  (bahasa Jepun)
*Tatlı Tarifleri
*Kumbang Harimau A.S.
*Kumbang Harimau Papua Indonesia
*Kumbang Harimau Florida di UF / IFAS Tapak web Featured Creatures
Perang Finland

**Perang Finland** berlaku di antara Sweden dan Rusia bermula pada bulan Februari 1808 sehingga September 1809. Selepas perang tamat, bahagian timur ketiga di Sweden telah ditubuhkan sebagai sebuah wilayah pemerintahan sendiri Grand Duchy di Finland di dalam Empayar Rusia. Kesan ketara yang lain adalah penerimaaan parlimen Sweden akan perlembagaan baru dan kewujudan Kerabat Bernadotte, sebuah kerabat diraja Sweden pada tahun 1818. 

## Pautan luar

* "The Final War" - The Swedish-Russian War of 1808-09
*"The Union's Last War" - The Russian-Swedish War of 1808-09 by Göran Frilund
Egi Melgiansyah

**Egi Melgiansyah** adalah pemain bola sepak Indonesia yang bermain untuk kelab Pelita Jaya FC.

## Rujukan

## Pautan luar
Tomoyuki Sakai

**Tomoyuki Sakai** 酒井 友之(lahir 29 Jun 1979 di Misato, Saitama) adalah pemain bola sepak Jepun yang bermain untuk kelab Indonesia, Persiwa Wamena. Beliau mendapat kaps 1 kali bagi pasukan kebangsaan time for the Jepun.

## Kerjaya
Sakai merupakan kesebelasan utama  Jepun di Sukan Olimpik Musim Panas 2000, yang membawa harapan tinggi negara kerana rakan sepasukan beliau mempunyai nama yang tinggi seperti Hidetoshi Nakata, Shinji Ono dan Naohiro Takahara. Bagaimanapun, di dalam pasukan  suku akhir, Sakai telah membuat satu  faul di dalam kotak sendiri pada minit ke-90, memberikan AS, lawan Jepun, satu tendangan penalti menjadikannya 2-2. Pasukan Amerika terus memenangi sepakan penalti selepas 120 minit bermain yang tidak dapat memisahkan kedua-dua pasukan.

## Statistik kerjaya kelab

|-
|1997||rowspan="4"|JEF United Ichihara||rowspan="4"|J. League 1||18||2||2||0||1||0||21||2
|-
|1998||25||0||1||0||6||1||32||1
|-
|1999||22||0||1||1||0||0||23||1
|-
|2000||27||1||3||1||2||0||32||2
|-
|2001||rowspan="3"|Nagoya Grampus Eight||rowspan="3"|J. League 1||25||3||1||0||6||0||32||3
|-
|2002||29||1||3||0||6||0||38||1
|-
|2003||17||1||0||0||3||0||20||1
|-
|2004||rowspan="4"|Urawa Red Diamonds||rowspan="4"|J. League 1||19||1||3||0||7||1||29||2
|-
|2005||18||2||4||0||6||0||28||2
|-
|2006||3||0||3||0||5||1||11||1
|-
|2007||0||0||0||0||0||0||0||0
|-
|2007||rowspan="2"|Vissel Kobe||rowspan="2"|J. League 1||10||0||2||0||0||0||12||0
|-
|2008||0||0||0||0||0||0||0||0
|-
|2009||Fujieda MY||Prefectural Leagues||||||||||||||||

|-
|2010-11||Pelita Jaya||Super League||||||||||||||||
|-
|2011-  ||Persiwa Wamena||Super League|||||||||||||||
213||11||23||2||42||3||278||16
0||0||0||0||0||0||0||0
213||11||23||2||42||3||278||16
|}

## Statistik kerjaya antarabangsa

|-
|2000||1||0
|-
!Jumlah||1||0
|}

## Pingat dan anugerah
* Naib Johan Kejohanan Remaja Dunia FIFA: 1999

## Rujukan

## Pautan luar
*
Persiba Balikpapan

**Persiba Balipapan**, suatu singkatan kepada **Persatuan Sepak Bola Indonesia Balikpapan** merupakan sebuah kelab bola sepak profesional Indonesia yang berpengkalan di Balikpapan, Kalimantan Timur, Indonesia. Di dalam media sebutan *Persiba Balikpapan* selalunya digunakan untuk mengasingkan kelab ini dengan satu lagi kelab yang menggunakan ringkasan yang sama, Persiba Bantul.

### Liga Super Indonesia
*2008/09:         Kedudukan ke-12 Super Liga Indonesia
*2009/10:         Kedudukan ke-3 Super Liga Indonesia

## Pemain
*Daftar pemain 4 April 2020*

## Kakitangan bukan pemain
### Lembaga Pengarah

### Pengurusan

## Bekas pemain terkenal

## Pemain luar negara
### AFC
*  Robert Gaspar
*  Ryan Townsend
*  Hamid Reza Zakarie
*  Park Jung-Hwan
*  Kim Yong-Hee
*  Muhammad Albicho
*  Jason de Jong

### CAF
*  Brima Pepito

### CONMEBOL
*  Adrian Trinidad
*  Gaston Castano
*  Gustavo Hernan Ortiz
*  Bruno Zandonadi
*  Eliusangelo
*  Julio Rodrigues
*  Julio Lopez
*  Jorge Toledo
*  Lorenzo Cabanas

### UEFA
*  Tsvetan Zarev
*  Timo Schunemman

## Jurulatih luar negara
*  Peter Butler

## Notakaki

## Pautan lluar
* Persiba Balikpapan's website www.persiba.or.id
Joachim Murat

**Joachim-Napoléon Murat** (dilahirkan sebagai **Joachim Murat**; ; 25 Mac  1767 &ndash; 13 Oktober 1815), Marsyal dan Laksamana Besar Perancis, Putera Murat pertama, ialah Grand Duke Berg dari 1806 hingga 1808 dan kemudiannya Raja Napoli dari tahun 1808 hingga 1815. Beliau memperolehi gelaran-gelaran ini sebahagiannya adalah kerana menjadi adik ipar kepada Napoleon Bonaparte melalui perkahwinan dengan adik bongsu Napoleon, Caroline Bonaparte. Beliau sangat terkenal dengan gaya pemakaian yang ranggi dan pernah digelar 'Raja yang suka melaram'.
Encyclopaedia of the Qur'an

***Encyclopaedia of the Qur'an*** (**EQ**) ialah sebuah karya sarjana dengan esei mengenai tema dan subjek paling penting, dan memilik kamus ensiklopedia istilah, konsep, personaliti, nama tempat, sejarah kebudayaan dan takwil al-Quran. Ia merupakan karya menyeluruh pertama seumpanya dalam bahasa Barat.

## Edisi
* Suntingan Jane Dammen McAuliffe et al., *Encyclopaedia of Qur'an* Edisi Pertama, 5 jilid bersama indeks, Leiden: Brill Publishers, 2001-2006, ISBN 90-04-14743-8
** Jil. I: A-D (tahun penerbitan 2001)
** Jil. II: E-I (2002)
** Jil. III: J-O (2003)
** Jil. IV: P-Sh (2004)
** Jil. V: Si-Z (2006)
** Indeks Vol. (2006)

## Lihat juga
* Encyclopaedia of Islam
* Encyclopædia Iranica

## Pautan luar
* ''Encyclopaedia of the Qur'an'' di Brill publishers
* ''Review of the Encyclopaedia of the Qur'an'' in ''Journal of Qur'anic Research and Studies'' Volume 3 Issue 5 2008
* ''Integrated Encyclopedia of the Qur'an'' at IEQ project
Pertempuran Tolentino

**Pertempuran Tolentino** terjadi pada 2 - 3 Mei 1815 berhampiran Tolentino, di mana kini Marche, Itali: merupakan pertempuran penentuan dalam perang Neapolitan, yang melibatkan Raja Napoli, Joachim Murat dalam usahanya mengekalkan takhta selepas Kongres Vienna. Pertempuran ini mempunyai banyak persamaan dengan pertempuran Waterloo. Kedua-duanya berlaku ketika Seratus Hari selepas kepulangan Napoleon dari buangan dan menghasilkan kemenangan besar Perikatan ketujuh yang membawa kepada pengembalian kuasa Raja Bourbon.  

## Rujukan
*Capt. Batty, ''An Historical Sketch of the Campaign of 1815'', London (1820)
*Colletta, Pietro (translated by Horner, Susan). *History of the Kingdom of Naples: 1734-1825*, Hamilton, Adams, and Co. (1858)
*Cust, Edward. *Annals of the wars of the nineteenth century* (1863)

## Pautan luar
*Tolentino 815, the web site of the society which re-enacts and studies the battle.
*Battle of Tolentino at Napoleon Guide.
Carter Jenkins

**Carter Mark Jenkins** () adalah seorang pelakon yang berasal dari Amerika Syarikat.

## Filmografi

## Rujukan Luar
* 
* Carter Jenkins' fashion shoot in The Block. Issue 20 - Fame
Keserongan

**Keserongan** (; atau dikenali sebagai **deklinasi** atau **sudut istiwa**; Inggeris: *Declination*, simbol: **δ**) dalam bidang ilmu falak merupakan salah satu daripada koordinat arah titik pada sfera cakerawala (sfera samawi) dalam sistem koordinat khatulistiwa dan yang lain sama ada jarak hamal (penaikan mustakim) atau sudut jam. Jarak sudut keserongan diukur pada utara atau selatan khatulistiwa cakerawala di sepanjang bulatan jam melalui titik yang berkenaan.

## Penerangan

Keserongan dalam ilmu falak adalah boleh dibandingkan dengan garis lintang geografi yang diunjurkan ke sfera cakerawala. Titik utara khatulistiwa cakerawala mempunyai keserongan yang positif, manakala di titik selatan pula ia mempunyai keserongan negatif. Sebarang unit ukuran sudut boleh digunakan untuk keserongan tetapi lazimnya ia menggunakan ukuran perenampuluhan yang diukur dalam darjah (°), minit (') dan saat (") dengan nilai 90° bersamaan ¼ bulatan. Keserongan dengan nilai magnitud lebih besar daripada 90° adalah tidak berlaku, kerana titik pada kutub adalah titik paling utara dan paling selatan sfera cakerawala.

Suatu jasad di
* khatulistiwa cakerawala mempunyai keserongan sebanyak 0°
* kutub utara mempunyai kecondongan sebanyak +90°
* kutub selatan mempunyai kecondongan sebanyak −90°

Tanda pada keserongan lazimnya ditulis nilainya positif atau negatif.

## Lihat juga

* Sistem koordinat samawi
* Koordinat geografi
* Kedudukan matahari
* Bulatan tetapan

## Rujukan

## Pautan luar
* Mengukur Langit: Sebuah Panduan Ringkas untuk Sfera Cakerawala James B. Kaler, Universiti Illinois
* Sistem Koordinat Khatulistiwa Samawi Universiti Nebraska-Lincoln
* Penjelajahan Koordinat Khatulistiwa Samawi Universiti Nebraska-Lincoln
Bandar raya London

**Bandaraya London** () ialah sebuah kawasan di London tengah, England. Pada zaman pertengahan, ia meliputi sebahagian besar kawasan London, tetapi bandar gabungan itu sudah berkembang jauh menjangkauinya. Oleh sebab sempadan Bandaraya masih tidak berubah sejak Zaman Pertengahan, kini ia hanya sebahagian kecil metropolis, tetapi ia kekal sebahagian utama pusat bandaraya London dan memiliki taraf bandaraya yang tersendiri.

Ia sering dikenali dengan gelaran **City** atau "Bandaraya" (sering tertulis pada peta sebagai "City") ataupun **Square Mile**, kerana keluasannya hanya satu batu persegi (). Istilah-istilah ini sering digunakan sebagai metonim untuk industri perkhidmatan kewangan United Kingdom yang meneruskan sejarah tumpuannya di Bandaraya.

Istilah *London* kini memaksudkan bandar gabungan yang lebih besar, lebih kurang bersamaan dengan London Raya, iaitu sebuah kawasan kerajaan setempat yang merangkumi 32 buah daerah perbandaran London, termasuk Bandaraya Westminster dan juga Bandaraya London. Lembaga setempat Bandaraya, iaitu Perbandaran Bandaraya London (*City of London Corporation*), adalah unik di United Kingdom kerana memikul tanggungjawab yang agak luar biasa bagi sebuah lembaga setempat di Britain, seperti menjadi lembaga polis Bandaraya. Ia juga memikul tanggungjawab dan milikan di luar sempadan Bandaraya. Perbandaran ini diketuai oleh Datuk Bandaraya London (*Lord Mayor of the City of London*), iaitu jawapan yang berasingan (dan lebih lama daripada) Datuk Bandar London (*Mayor of London*).

Bandaraya London kini merupakan pusat kewangan dan perniagaan utama yang setaraf dengan Bandaraya New York sebagai peneraju pusat kewangan sedunia; selama abad ke-19, Bandaraya ini merupakan pusat perniagaan utama dunia, dan masih kekal sebagai tempat pertemuan utama untuk perniagaan hingga kini. Satu lagi daerah kewangan utama di kotaraya London ialah Canary Wharf yang terletak  di timur.

Bandaraya London diduduki oleh sekitar 11,000 orang sahaja, tetapi seramai 316,700 orang bekerja di situ, terutamanya di sektor perkhidmatan kewangan. Bidang perundangan membentuk komponen utama bahagian barat Bandaraya, terutamanya di kawasan the Temple dan Chancery Lane; di sinilah letaknya Inns of Court, yang mana dua daripadanya —Inner Temple dan Middle Temple — terletak dalam lingkungan sempadan Bandaraya.

## Rujukan

## Pautan luar

* City of London Corporation
Nur Kasih The Movie

***Nur Kasih The Movie*** merupakan sebuah filem drama romantik keagamaan Malaysia 2011 yang mula ditayangkan di pawagam pada 19 Mei 2011 di Malaysia.

## Plot
Kesinambungan cerita Adam, Aidil, & Nur Amina dari *[[Nur Kasih|siri televisyennya]]*. Untuk filem ini, Aidil menjalani kehidupannya sebagai seorang bapa tunggal kepada dua cahaya mata iaitu Ilyas, 7, dan Maryam, 5, setelah isterinya, Alia (Ayu Raudhah) meninggal dunia.

## Watak

* Remy Ishak sebagai Adam
* Tiz Zaqyah sebagai Nur Amina
* Fizz Fairuz sebagai Aidil
*Liza Othman sebagai Hajjah Khadijah
*Ayu Raudhah sebagai Alia
*Muniff Isa sebagai Mamat
*Syafie Naswip sebagai Jamal
*Sara Ali sebagai Juriah
*Mia Sara Nasuha sebagai Mariam
*Mohd Ilyas Suhaimi sebagai Ilyas
*Dato' Rahim Razali sebagai Aidil (Tua)
*Bonda Afida Es sebagai Amina (Tua)
*Mazian Ahmad sebagai Adam (Tua)
*Beto Kusyairy sebagai Ustaz Wahid
*Zain Hamid sebagai Saif
*Jehan Miskin sebagai Iskandar
*Norman Hakim sebagai Ilyas (Dewasa)

## Lagu Tema

## Maklum Balas
### Ulasan
Menurut *Tupai.com.my*, filem ini masih mengekalkan elemen yang sama seperti *[[Nur Kasih|siri televisyennya]]*, keindahan sinematografi menjadi penarik kepada filem ini. Malangnya, penamat bagi diri Nur Kasih ini kelihatan agak berterabur. Bagi yang tidak mengikuti siri televisyennya dulu, penonton kelihatan agak sukar sedikit untuk mengetahui jalan cerita yang disediakan. Lakonan yang diberikan oleh tiga pendukung utama (Remy Ishak, Tiz Zaqyah, Fizz Fairuz) berjaya menyentuh perasaan penonton. Penggunaan CGI turut diselitkan dalam filem ini. Malangnya, ia tidak ditangani dengan baik. Terletak kepada penonton untuk menilai filem ini. 

### Kutipan
Filem ini berjaya mengutip lebih RM 500, 000 pada hari pertama tayangan.  Setelah seminggu tayangan, filem ini berjaya mengutip RM 2. 38 juta.

## Anugerah dan Pencalonan

## Lihat juga
* Filem Malaysia tahun 2011

## Rujukan

## Pautan luar
*
*Nur Kasih The Movie  di Sinema Malaysia
*Filem 2011 di FINAS